Frank Robert

:*Frank Robert er også en figur i NRK-serien [[Hundehjørnet]]*

**Frank-Robert Olstad**, kjent under artistnavnet **Frank Robert**, (født 12. oktober 1918 i Kristiania, død 13. juli 2007 i Oslo) var en norsk skuespiller, sanger og danser.

## Bakgrunn og virke
Frank Roberts karriere spente fra revy, lystspill, stilkomedie og operette til absurd teater, moderne dramatikk og klassikere som Ibsen og Strindberg. Han debuterte på Carl Johan Teatret i Oslo i 1939. Fra 1944 til 1958 spilte han en lang rekke hovedroller i lystspill og operetter ved Centralteatret. Samtidig spilte han i flere filmer og hørespill. Etter hvert ble han landets største hørespillstjerne, blant annet gjennom sin rolle som *[[Dickie Dick Dickens]]* i Radioteatrets hørespillserie av samme navn i 1960- og 1970-årene.

Fra 1958 til 1962, og senere fra 1968 til 1989, var han tilknyttet Nationaltheatret. Her skapte han en rekke vittige lystspillfigurer i stykker som *[[Hvem er Ernest]]* og *Gerts have*, men også alvorlige karakterroller som Pastor Manders i *[[Gengangere]]*. Han tok avskjed med Nationaltheatret da han gjestet i rollen som Onkel Severin i *På solsiden* i 1999.

Han opptrådte i en rekke filmer, mest kjent i dobbeltrollen som skuespiller Teddy Winter / ornitologen i filmfarsen *[[Fjols til fjells]]* fra 1957, som Knekten i filmene om Olsenbanden og dukkefilmen *[[Flåklypa Grand Prix]]* fra 1975, hvor han hadde Reodor Felgens stemme. En annen figur han gav stemme til, var «TV-sjarmøren» Televimsen.

Robert stod bak flere populære plateinnspillinger i 1950- og 1960-årene, deriblant Thorbjørn Egners «Bamsens fødselsdag» i 1952 og den danske slageren «Gresshoppen og valmuen» i 1953. Han bidro også med flere opplesningsserier i NRK radio, blant annet med deler av boken *[[Heksene]]* av Roald Dahl.

Robert fikk Teaterkritikerprisen for 1973/1974 og ble i 2005 tildelt Leif Justers ærespris for sine mange år som gledesspreder. Frank Robert var gift med skuespilleren Randi Brænne (1911&ndash;2004) og stefar til skuespiller John Yngvar Fearnley (1940).

## Filmografi
* 1941: *[[Kjærlighet og vennskap]]*
* 1946: *[[To liv (1946)|To liv]]* 
* 1947: *[[Gøy og gammen|Bongo]]* - stemmen til Donald Duck
* 1952: *[[Trine!]]*
* 1953: *[[Flukt fra paradiset]]*
* 1956: *[[På solsiden (1956)|På solsiden]]*
* 1957: *[[Fjols til fjells]]*
* 1963: *[[Freske fraspark]]*
* 1964: *[[Klokker i måneskinn]]*
* 1964: *[[Televimsen]]* - stemmen til Televimsen
* 1974: *[[Olsenbanden møter Kongen & Knekten]]* 
* 1975: *[[Flåklypa Grand Prix]]* – stemmen til Reodor Felgen
* 1979: *[[Ridder Runde og hans kamp mot drager og baroner]]* – TV-serie
* 1980: *[[Arme syndige menneske|Arme, syndige menneske]]*
* 1980: *[[Den som henger i en tråd]]* – TV
* 1983: *[[Mikkes juleeventyr]]* - stemmen til Skrue McDuck/Ebenezer Skrue
* 1985: *[[Hustruer - ti år etter]]* 
* 1990: *[[Herman (film)|Herman]]*  
* 1992: *[[Linnea i malerens hage]]* - stemmen til Blomkvist
* 1998: *[[Solan, Ludvig og Gurin med reverompa]]* – stemmen til Reodor Felgen
* 1999: *[[Olsenbandens siste stikk]]*

## Hørespill
Lista viser roller i hørespill i NRK
* 1959: Rolle i  *[[Jorden rundt på 80 dager]]* 
* 1960: Walter Carlisle i *De forsvunne dokumenter*
* 1960: Bob Novak i  *Pengeutpresseren*
* 1962: Dickie Dick Dickens i  *[[Dickie Dick Dickens]]*
* 1965: Dickie Dick Dickens i *Dickie Dick Dickens*  
* 1965: Dickie Dick Dickens i *Dickie Dick Dickens* 
* 1967: Raste i *Manøver Mord*  
* 1970: Dickie Dick Dickens i *Hvorfor senatorens frue glemte sin forlovelsesdag*
* 1970: Dickie Dick Dickens i *Symfoni i knall*
* 1970: Dickie Dick Dickens i *Hvem i all verden er hvem*
* 1970: Dickie Dick Dickens i *Krøll med kuler og kakao*
* 1973: Dickie Dick Dickens i *Så bortfører vi litt*
* 1975: Oddvar Kristoffersen i *Millionærdatter kidnappet*
* 1976: Floyd i *Et lys som av tusen soler*
* 1976: Dickie Dick Dickens i *Hverdag i Chicago*
* 1977: Buddy i *Farlige Hvetebrødsdager*
* 1980: Hunter i *Huggtann*
* 1983: Oberst Anders Holger i *Morderen uten ansikt*
* 1987: Torstein i *Lev farlig*
* 1988: Henrik Birchmann i *Fredløs blant de døde*
* 1992: Joyce i *[[Skatten på Sjørøverøya]]*
* 1998: Joachim Jespersen i *Den hemmelighetsfulle X*
* Ukjent: Heksene av Roald Dahl

## Teaterroller (utvalg)

## Referanser


## Eksterne lenker
*  Omtale i ''Norsk pop- og rockleksikon'' fra 2005
*  Intervju i NRK om Dickie Dick Dickens
*